A BIZOTTSÁG 1896/2004/EK RENDELETE
(2004. október 29.)
a belgiumi tojáságazatban a piactámogatásra irányuló egyes, rendkívüli intézkedésekről szóló 1499/2004/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tojás piacának közös szervezéséről szóló, 1975. október 29-i 2771/75/EGK tanácsi rendeletre (1) és különösen annak 14. cikkére,
mivel:
(1)
A klasszikus baromfipestis belgiumi megjelenése miatt a belga hatóságok a keltetőtojásra alkalmazandó piactámogatási intézkedéseket hoztak. Ezen intézkedéseket az 1499/2004/EK bizottsági rendelettel (2) egyenrangúsították a 2771/75/EGK rendelet 14. cikkének értelmében a piac támogatására irányuló rendkívüli intézkedésekkel.
(2)
Az 1499/2004/EK rendelet 1. cikke (1) bekezdése rögzíti azt az időszakot, amelynek során a támogatásra jogosult keltetőtojás feldolgozásának meg kellett volna történnie. A 2003 áprilisában és májusában folytatott részletesebb helyzetelemzés során megállapítást nyert, hogy állat-egészségügyi okok miatt a rögzített időszakot nem lehetett betartani. Ennélfogva szükséges ennek meghosszabítása.
(3)
Az e rendeletben előírt intézkedések összhangban vannak a Baromfihús- és Tojáspiaci Irányítóbizottság véleményével,
ELFOGADTA EZT A RENDELETET:
1. cikk
Az 1499/2004/EK rendelet 1. cikke (1) bekezdésében „2003. május 5.” helyébe „2003. június 13.” kerül.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. október 29-én.